open-index/open-wikipedia-markdown huggingface dataset:
יחסי סנגל–קנדה

**יחסי סנגל–קנדה** הם היחסים הדיפלומטיים הרשמיים שבין **[[סנגל|רפובליקת סנגל]]** לבין **[[קנדה]]**.

## היסטוריה
בין רפובליקת סנגל לבין קנדה מתקיימים יחסים דיפלומטיים רשמיים, שתי המדינות הן חברות מלאות בארגון לה פרנקופוני והצרפתית מהווה בשתיהן שפה רשמית. שתי המדינות חולקות גם היסטוריה משותפת בעקבות היות שתיהן חלק מהאימפריה הצרפתית הקולוניאלית. במהלך פרק הזמן הזה קנדים שחורים רבים דהיום הובאו ממערב אפריקה, בין היתר סנגל, על מנת לשמש כעבדים. הקנדים לא השתמשו בעבדים אלא סחרו בהם לארצות הברית. במהלך מלחמת העולם השנייה שלחו שתי המדינות חיילים להילחם לצד צרפת בחזית נגד איטליה.

באפריל 1960 קיבלה סנגל את עצמאותה מצרפת וכשנתיים מאוחר יותר, ב-1962, כוננו קנדה וסנגל את יחסיהן הדיפלומטיים. ב-1966 ביקר לראשונה הנשיא הסנגלי לאופולד סדאר סנגור בקנדה, החל מה-19 בספטמבר. מאז הביקור של סנגור התקיים מספר רב של ביקורי מנהיגים קנדים בסנגל וההפך. סנגל מהווה אחת משותפותיה הראשיות של קנדה בארגון לה פרנקופוני והאומות המאוחדות.

בפברואר 2020 נפגשו ראש ממשלת קנדה ג'סטין טרודו ונשיא סנגל מאקי סאל. במהלך מסיבת העיתונאים שנערכה במסגרת הביקור העלה ראש הממשלה טרודו את נושא זכויות הלהט"ב בסנגל כשהנשיא סאל משיב לו שלסנגל נוח עם החוקים שלה.

בין שתי המדינות מתקיים סחר גדול יחסית והשקעות ישירות הן דבר נפוץ.

## ביקורים רמי דרג
### מקנדה לסנגל

* פייר טרודו, ראש ממשלת קנדה (1981)
* בריאן מלרוני, ראש ממשלת קנדה (1987, 1989)
* ז'אן קרטיין, ראש ממשלת קנדה (1999, 2002)
* סטיבן הרפר, ראש ממשלת קנדה (2012, 2014)
* ג'סטין טרודו, ראש ממשלת קנדה (2020)

### מסנגל לקנדה

* לאופולד סדאר סנגור, נשיא סנגל (1966)
* עבדו דיוף, נשיא סנגל (1987, 1999)
* עבדוליי ואד, נשיא סנגל (2002, 2008)
* מאקי סאל, נשיא סנגל (2016)

## נציגויות דיפלומטיות
* קנדה מיוצגת בסנגל בדרג השגרירות באמצעות שגרירות רשמית שהיא מחזיקה בדקר, בירת המדינה.
* סנגל מיוצגת בקנדה בדרג השגרירות באמצעות שגרירות רשמית שהיא מחזיקה באוטווה, בירת המדינה. סנגל מיוצגת בקנדה גם בדרג הקונסולרי באמצעות שלוש קונסוליות שהיא מחזיקה בוונקובר, קוויבק סיטי, וויניפג.


File:Senegal, Ottawa.JPG|חזות מבנה השגרירות הסנגלית באוטווה, בירת קנדה.


## קישורים חיצוניים

* Canada - Senegal Relations, אתר שגרירות קנדה בסנגל

## הערות שוליים

קטגוריה:ערכים ללא קטגוריות פיזיות - יחסי חוץ
רובי המרשלג

**רובי (ראובן) המרשלג** (נולד ב-15 באוקטובר 1967) הוא עיתונאי ישראלי, המשמש כתב באזור הצפון של "כאן 11" ו"כאן רשת ב".

## ביוגרפיה
ממוזער|250px|רובי המרשלג בהרצאה בכפר בלום, נובמבר 2025
המרשלג נולד בבואנוס איירס, ארגנטינה. בשנת 1972 עלה לישראל עם הוריו והם עברו להתגורר בקיבוץ להבות הבשן.

בשנת 1986 התגייס לצה"ל ושירת בחיל הים כסגן-מפקד ספינת דבור.

המרשלג החל את דרכו בתקשורת בשנת 1998 בחדשות האזוריות בטלוויזיה בכבלים, ככתב בצפון. במסגרת זאת, סיקר באופן נרחב את נסיגת צה"ל מלבנון בשנת 2000 ואת השפעתה על תושבי הצפון.

בשנת 2001, החל לכתוב בעיתון "כל העמק והגליל" מבית "ידיעות תקשורת". במסגרת זו כיסה את אזור אצבע הגליל ורמת הגולן.

בשנת 2002 חזר לתקשורת האלקטרונית, אל חברת "חדשות ישראל", שסיפקה אז את שירותי החדשות לערוץ עשר בראשית דרכו. לאחר מכן הצטרף אל חדשות עשר, ככתב בצפון.

בחודש יוני 2012 עבר לסקר את אזור הצפון ככתב שטח של הערוץ הראשון.

מאז מאי 2017, הוא משמש כתב צפון של תאגיד השידור הישראלי כאן, ב"כאן 11" וב"כאן ב". בעבר, היה המרשלג גם כתב בידיעות תקשורת בצפון.

בשנת 2019 שיחק בסדרה "אבא משתדל" בתפקיד אורח בדמותו.

במהלך השנים סיקר המרשלג בהרחבה אירועים חברתיים וביטחוניים בגבול הצפון, בהם מלחמת לבנון השנייה. במהלך המלחמה שידר באופן רציף, במסגרת גל פתוח, את המהלכים, ההתפתחויות וההשלכות, מאזורי ההתרחשות ומעמדת השידור של הערוץ, בסמוך לגבול.

ב-18 במרץ 2024 פורסם כי האקדמיה הישראלית לקולנוע וטלוויזיה תעניק פרס הוקרה להמרשלג (יחד עם כתבים נוספים) על סיקור תוך סיכון חיים.

הוא בוגר אוניברסיטת חיפה בהיסטוריה של המזרח התיכון ובלימודי ארץ ישראל. בשנת 2006 סיים לימודים במסגרת תוכנית IPP של רשת הטלוויזיה האמריקאית CNN באטלנטה, ארצות הברית.

המרשלג נשוי לנורית, אשת חינוך במקצועה. השניים הורים לבנים ומתגוררים במטולה.

## קישורים חיצוניים

* 
* 
* יום בחייו של רובי המרשלג, כתב כאן בצפון, כאן בלוג

## הערות שוליים

קטגוריה:סגל תאגיד השידור הישראלי - שידורי הרדיו
קטגוריה:בוגרי אוניברסיטת חיפה
קטגוריה:ערוץ עשר: שדרנים, שחקנים ומנחים
קטגוריה:עיתונאים ישראלים
קטגוריה:סגל תאגיד השידור הישראלי - כתבי כאן חדשות
קטגוריה:חיילי חיל הים
קטגוריה:ישראלים ילידי ארגנטינה
קטגוריה:עולים בשנות ה-1970
קטגוריה:להבות הבשן: אישים
קטגוריה:מטולה: אישים
קטגוריה:ישראלים שנולדו ב-1967
שאילנדרה שארמה

**שאילנדרה שארמה** (נולד ב-10 ביולי 1957) הוא יוגי וגורו קרייה יוגה. שאילנדרה כתב פרשנויות על טקסטים פילוסופיים ויוגיים בסיסיים כמו הבהגווד-גיטה, סוטרות היוגה של פטנג'אלי והסוטרות שיווה מווסוגופטה.

## ביוגרפיה
### קורות חייו והחיפוש אחר הגורו
שאילנדרה שארמה נולד ב־10 ביולי 1957 בעיר בופאל שבהודו. לאחר שסיים את לימודיו בקולג' (1978, תואר שני במדעי המדינה), שאילנדרה התכוון להתגייס לצבא ההתנדבות ההודי. עם זאת, באותו הרגע חלו שינויים רציניים בתפיסת עולמו. הם נגרמו בגלל מותם הבלתי צפוי של כמה מקרובי משפחתו בבת אחת. אירועים אלה חפפו יחד עם הזמן בו הוא קרא את הספר "אוטוביוגרפיה של יוגי" של פרמהנסה יוגאננדה. כתוצאה מכך, שאילנדרה סירב לשרת והחליט להקדיש את חייו למציאת התשובה לשאלה מהו מוות. כך החל מסעו דרך הודו בחיפוש אחר הגורו של קרייה יוגה. בשנת 1982 הוא קיבל חניכה מסטיאצ'רן להירי, נכדו של להירי מהסאיה, שלפי המסורת ההינדית נחנך על ידי המהאווטאר באבאג'י עצמו.

### גורו קרייה יוגה
לאחר שנתיים של תרגול יוגה אינטנסיבי, הפך שאילנדרה לגורו ויורשו של סטיאצ'ראן להירי, והוא התחיל להסמיך תלמידים, בשנת 1984 הוא נכנס לסמאדהי בפעם הראשונה.

לפי שאילנדרה, בשנת 1988 הופיע בפניו מהאווטאר באבאג'י ולימד אותו את הטכניקות המיוחדות של קרייה יוגה .

בשנים 1992–1993 כתב פרשנות על בהגווד גיטא, סוטרות היוגה מפטנג'אלי וסוטרות שיווה מווסוגופטה.

### שמשן
בשנת 1993 שאילנדרה שארמה התיישב בשמשן במרכז גבעת גוברדהנה. הוא עדיין מתגורר שם, בהיותו "שומר" השמשן והארמון, שהיה שייך לשושלת מהראג'ה קודם לכן.

במקום שאילנדרה שארמה ייסד את סידהא סידהאנטה יוגה אקדמי.

## הוראה
שאילנדרה שארמה הוא יוגי שהשיג מימוש באמצעות הרבה שנות תרגול. לפיכך, להוראתו של הגורו קרייה יוגה יש היבט מעשי: מכלול פראניאמה ומודרה, שנלמד על ידי תלמידיו, מכוון ליציאת התודעה של המוח האנושי מעבר לגוף; הבנת עוצמתו כתודעה אחת, המתבטאת בכל הדברים. החל מהרמה הגופנית (מודעות למגבלות פיזיות ישנן המפתח להבנת אי-גבול התודעה), תרגול קרייה יוגה בשלבים הגבוהים ביותר מאפשר ליוגי להגיע לרמה של הרעיון הטהור, מעבר למילים ודימויים. עם זאת, התודעה כבר לא זקוקה לתפיסה גסה (גופנית, פיזית) של העולם המתבטא, מכיוון שהיא (התודעה) חווה אחדות עם מקור הבריאה, האלמותי ויוצר הכל. הגוף, מפסיק להיות מגבלה לתודעה, והופך לכלי היצירתי שלו.

## ספריו
* שרימד בהגאווד גיטה: תרגום ופרשנות מאת שרי שאילנדרה שארמה
* "יוגה דרשן: תרגום ופרשנות של שרי שאילנדרה שארמה יוגה סוטרות מפטנג'אלי"
* "שיווה סוטרות: תרגום ופרשנות של שרי שאילנדרה שארמה"
* ההלך (תורגם לעברית)
* "קוצים ושושנים"

## קישורים חיצוניים

* https://guruji.com.ua
* כתבה על שאילנדרה שארמה וחניכה בתחום היוגה 
* אתר אודות שאילנדרה שארמה: גרסאות רוסיות ואנגליות 
* אתר על שאילנדרה שארמה 
* שאילנדרה שארמה מביאה את קצ'ארי מודרה 
* גן עדן על אדמת שרפה 
* ריאיון עם שאילנדרה שארמה 

## הערות שוליים

קטגוריה:יוגה
קטגוריה:הודים שנולדו ב-1957
ארמיית סלוניקי הבריטית

**ארמיית סלוניקי הבריטית** הייתה ארמייה של הצבא הבריטי במלחמת העולם הראשונה. לאחר שביתת הנשק בנובמבר 1918 היא פורקה, אולם יחידות שלה הפכו לארמיית הים השחור החדשה, והגנרל ג'ורג' מילן נשאר בפיקוד. 

## מלחמת העולם הראשונה
הארמייה הוקמה בסלוניקי תחת פיקודו של בריאן מהון כדי להתנגד להתקדמות בולגרית באזור כחלק מהחזית המקדונית. הארמייה הגיעה לסלוניקי (יחד עם חיילים צרפתים) ב-15 באוקטובר 1915.  במאי 1916 החליף ג'ורג' מילן את בריאן מהון כמפקד הארמייה. בסופו של דבר כללה הארמייה שני קורפוסים וכארמיית הים השחור היא נשארה על כנה עד שנת 1921. הרוגי ארמיית סלוניקי הבריטית מונצחים באנדרטת דוריאן.

## סדר הכוחות
ארמיית סלוניקי הבריטית, מרץ 1917

**[[הקורפוס ה-12 (בריטניה)|הקורפוס ה-12]]**
* הדיוויזיה ה-22
* הדיוויזיה ה-26
* הדיוויזיה ה-60 (2/2 בלונדון)
* 1/1 סוסי הגבול ולותיאן

**[[הקורפוס ה-16 (בריטניה)|הקורפוס ה-16]]**
* הדיוויזיה ה-10 (אירית)
* הדיוויזיה ה-27
* הדיוויזיה ה-28
* 1/1 סארי יומאנרי

**מפקדת הארמייה**
* החטיבה הרכובה ה-7
* החטיבה הרכובה ה-8
* הכנף ה-16, גיס התעופה המלכותי

## מפקדים
* אוקטובר 1915 - נובמבר 1915: צ'ארלס קרמייקל מונרו (במקביל להיותו מפקד כוח המשלחת הים תיכונית)
* נובמבר 1915 - מאי 1916: בריאן מהון
* מאי 1916 - ספטמבר 1918: ג'ורג' מילן 
* פברואר 1919 - נובמבר 1920: הנרי וילסון (במקביל להיותו מפקד כוחות הברית בקונסטנטינופול) 

## הערות שוליים

קטגוריה:יוון במלחמת העולם הראשונה
קטגוריה:החזית המקדונית במלחמת העולם הראשונה
קטגוריה:ארמיות של בריטניה במלחמת העולם הראשונה
קטגוריה:ארמיות בריטיות
משהב

**משהב חברה לשכון בנין ופתוח בע"מ** המוכרת בשם המקוצר "**משהב**" היא חברה פרטית ישראלית שנוסדה בשנת 1936 על ידי הסתדרות הפועל המזרחי, ועוסקת בתחום השיכון והבינוי.

## היסטוריה
בשנת 1936 נוסדה חברת היזמות "**משכנות**", ששמה המלא היה "משכנות - חברה ליסוד שכונות דתיות בע"מ". בשנת 1937 נוסדה חברת הבינוי "**הבונה**" במטרה לספק עבודה בענף הבנייה לפועלים דתיים. לאחר הקמתן שתי החברות פעלו כחברות קבלניות מבצעות לציבור הדתי לאומי.
החברות נוסדו על ידי הסתדרות הפועל המזרחי בראשות משה קלמר, שכיהן כיושב ראש הדירקטוריון שלהן.
בתחילת 1959, לאחר שנים שבהן התגלגל הרעיון לאחד את החברות, הוחל בפעילות למיזוג החברות. האיחוד הובא בפני מרכז הפועל המזרחי באפריל 1959 ושתי החברות נקראו יחד "משכנות-הבונה". בשנת 1960 הושלם המיזוג והחברה קיבלה את שמה החדש: "משהב".

החברה בנתה עשרות אלפי דירות ברחבי ישראל. בשנת 2003 רכשה חברת משהב מתחם בן 127 דונם באורנית, ובנתה במקום 250 קוטג'ים.

במאה ה-21 עסקה החברה גם במיזמי פינוי בינוי בקריית אונו, ברמת גן ובגבעתיים. 

בשנת 2016 עברו משרדיה הראשיים של החברה לפתח תקווה, לאחר כחמישים שנה שבהן שכנו בתל אביב.

באוקטובר 2018 הטילה רשות מקרקעי ישראל על החברה קנס בגובה 30 אלף ש"ח על אפליה במכירת דירות לערבים.

ביולי 2021 הטילה הרשות להגנת הצרכן ולסחר הוגן על החברה עיצום כספי בסך 54 אלף ש"ח, עקב הטעיית צרכנים בפרסום.

## קישורים חיצוניים
*  בארכיון האינטרנט

## הערות שוליים

קטגוריה:חברות נדל"ן ובנייה ישראליות
קטגוריה:ישראל: חברות פרטיות
קטגוריה:ישראל: חברות שהוקמו ב-1936
אני אוהב

"**אני אוהב**" או בשמו המלא "**אני אוהב שוקולד**" הוא שיר ילדים המופיע באלבום השירים המפורסם "הכבש השישה עשר". הטקסט מאת יהונתן גפן והלחן מאת יצחק קלפטר. בשנת 2005 יצא ספר ילדים בהוצאת דביר המכיל אך ורק את השיר הבודד.

כל אחד מחברי הלהקה כולל את שר בתורו בגוף ראשון יחיד, כאילו היה הילד הדובר המספר מהם הדברים האהובים עליו.

## עיבודים
השיר פורסם לראשונה במסגרת הספר "הכבש השישה עשר" של יהונתן גפן. השיר נכתב בזמן שהייתו של גפן בפריז. לאחר מכן, הלחין את השיר יצחק קלפטר, יוצא להקת כוורת, עבור האלבום "הכבש השישה עשר". את השיר במקור, בניגוד לשירי האלבום האחרים המושרים בידי זמר אחד בלבד, שרים כל ארבעת הזמרים בהרכב, כאשר כל אחד מהם שר שתי שורות.

בשנת 2001 פרסם בנו של יהונתן גפן, אביב גפן, גרסת כיסוי לשיר.

בשנת 2005 הוציאה הוצאת דביר ספר בשם "אני אוהב שוקולד" המכיל את השיר היחיד הזה. הספר מכיל בכל עמוד שתי שורות של השיר, ומאויר בציורים צבעוניים גדולים מעשה ידיה של לנה גוברמן. הספר זכה לביקורות חיוביות ו"נוסטלגיות" כשרבים מאלה שהיו ילדים כאשר השיר היה מושמע בביתם, כיום הם מבוגרים ומקריאים את מילות השיר לילדיהם שלהם.

בשנת 2008 חידש יצחק קלפטר את השיר באלבומו "קצת דיפלומט".

## ביקורות
גילי בר-הלל כתבה בבלוג האינטרנטי שלה: "את המילים של 'אני אוהב' אני לא מסוגלת לקרוא בלי שתתנגן לי בראש מנגינת השיר מתוך 'הכבש השישה עשר'".

סיגלית אבירם מאתר "הגיל הרך" כתבה: "מי לא מכיר את השיר הנפלא הזה? סביר להניח שרובנו גם יודעים לשיר אותו לפי המנגינה".

הרקדנית והשחקנית רננה רז כתבה באתר ynet על הספר שיצא ב-2005: "כולנו מכירים את השיר הידוע, 'אני אוהב' ... בספר הנפלא הזה הוא מעובד על ידי לנה גוברמן, מאיירת מוכשרת מאין כמותה, ליצירה גרפית עשירה מפתיעה ומלאת דמיון. למרות שהשיר מוכר לעייפה, בזכות הספר הזה אני פוגשת את המילים מחדש וקוראת בו בקצב אחר מהשיר המולחן. אני מחכה ליום שאוכל להקריא אותו לילדתי ולהראות לה את האיורים".

## קישורים חיצוניים

* קטע על השיר ועל הכותבים - משרד החינוך
* קטע מתוך הספר "שיר של יום" ללימוד עברית - משרד החינוך
* לדף השיר באתר הספרייה הלאומית

## הערות שוליים

קטגוריה:שירי הכבש השישה עשר
קטגוריה:שירים בעברית
קטגוריה:שירים שנכתבו על ידי יהונתן גפן
קטגוריה:שירים שהולחנו על ידי יצחק קלפטר
קטגוריה:שירי ילדים
קטגוריה:שירים מרובי אמנים
קטגוריה:שירים על ילדות
קטגוריה:שירים על מזון ושתייה
מלך האסיסטים של ה-NBA

**מלך האסיסטים של [[ליגת ה-NBA]]** הוא כינוי, ותואר בלתי-רשמי, הניתן לשחקן אשר סיים את העונה הסדירה עם ממוצע האסיסטים למשחק הגבוה ביותר בליגה. עד לעונת , הוענק התואר לשחקן אשר הוריד את סך האסיסטים הרב ביותר לאורך העונה, והחל מהעונה העוקבת הוא ניתן לשחקן בעל ממוצע האסיסטים הגבוה ביותר. על מנת לזכות בתואר, על שחקן להופיע לפחות ב-58 משחקים מתוך 82 משחקי העונה הסדירה.

ג'ון סטוקטון, אשר זכה בתואר מלך האסיסטים תשע פעמים, מחזיק בשיא הזכיות. מלבד סטוקטון, תשעה שחקנים זכו בתואר יותר מפעמיים: בוב קוזי (8), אוסקר רוברטסון (6), ג'ייסון קיד (5), סטיב נאש (5), כריס פול (5), קווין פורטר (4), מג'יק ג'ונסון (4), ראז'ון רונדו (3) וראסל וסטברוק (3). בעונת  קבע סטוקטון את שיא האסיסטים הממוצע בעונה (14.5), ובעונה שלאחריה קבע את שיא הליגה בסך אסיסטים בעונה (1,164).

ארבעה שחקנים שונים זכו בתואר מלך האסיסטים באותה עונה בה זכו באליפות ה-NBA: בוב קוזי (1957, 1959 ו-1960), ג'רי וסט (1972), מג'יק ג'ונסון (1987) ולברון ג'יימס (2020).

## מלך האסיסטים ב-NBA לאורך השנים
[שמאל|ממוזער|230px|[ג'ון סטוקטון, זכה בתואר 9 פעמים]]
[שמאל|ממוזער|200px|[בוב קוזי, זכה בתואר 8 פעמים]]
[שמאל|ממוזער|200px|[אוסקר רוברטסון, זכה בתואר 6 פעמים]]
[שמאל|ממוזער|200px|[ג'ייסון קיד, זכה בתואר 5 פעמים]]
[שמאל|ממוזער|200px|[סטיב נאש, זכה בתואר 5 פעמים]]
[שמאל|ממוזער|200px|[כריס פול, זכה בתואר 5 פעמים]]

## הערות שוליים

קטגוריה:NBA
קטגוריה:רשימות בנושא ספורט
מייק גרסיה

**מייק גרסיה** (באנגלית: **Mike Garcia**; נולד ב-24 באפריל 1976) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוזות הקונגרס ה-25 וה-27 של מדינת קליפורניה בין השנים 2020–2025. הוא נבחר לראשונה לבית הנבחרים במאי 2020 וייצג מחוז שבתחומו שוכנים מרבית החלקים הצפוניים של מחוז לוס אנג'לס ומחוז ונטורה, וכן הערים סנטה קלריטה ופאלמדייל.

## ביוגרפיה
גרסיה, בנם של מקסיקנים שהיגרו אל ארצות הברית, נולד ב-1976 בסנטה קלריטה שבקליפורניה. לאחר שסיים את לימודיו בבית הספר התיכון "סאוגוס" בשנת 1994, גרסיה השלים לימודי תואר ראשון במדע המדינה מהאקדמיה הימית של ארצות הברית ב-1998. כמו כן, לגרסיה תואר שני במדיניות ביטחון לאומי מאוניברסיטת ג'ורג'טאון.

כקצין בצי ארצות הברית למד גרסיה בבית הספר לטיסה של הצי השוכן בפנסקולה (Pensacola) שבקצה הצפון-מערבי של פלורידה. בשנת 2003 שירת במלחמת עיראק כטייס מטוס הקרב F/A-18 הורנט, ולזכותו נרשמו 1,400 שעות בתא הטייס וטיסה במסגרת 30 משימות קרב ברחבי עיראק. בשנת 2009 שב לעיר הולדתו סנטה קלריטה. גרסיה עבד ב "ריית'יאון טכנולוגיות", שם ניהל פיתוח עסקי בשנים 2009–2018.

לאחר שקייטי היל, חברת בית הנבחרים של ארצות הברית המכהנת התפטרה מהקונגרס לאור ניהול לכאורה של מערכת יחסים מינית עם פקיד בקונגרס והודתה בקיום מערכת יחסים עם עוזרת במטה הבחירות, הודיע גרסיה על מועמדותו בבחירות ביניים. ידו של גרסיה הייתה על העליונה במירוץ מול חברת בית המחוקקים של קליפורניה קריסטי סמית', מועמדת המפלגה הדמוקרטית. ב-3 במרץ 2020 התקיימו הבחירות המיוחדות, אך בשל העובדה שאף אחד מהמועמדים לא גרף לפחות 50% מקולות הבוחרים נערך סיבוב שני. בסיבוב השני שאירע ב-12 במאי 2020, גבר גרסיה על סמית' שהכירה בהפסדה ביום שלמחרת. סמית' תתייצב מול גרסיה בבחירות לכהונה מלאה בנובמבר.

זכייתו של גרסיה הייתה הפעם הראשונה בה המפלגה הרפובליקנית השתלטה על מושב דמוקרטי בקליפורניה מאז 1998. עיתונאים שונים ופרשנים פוליטיים הגדירו את ניצחונו של גרסיה כמהפך, באמתלה כי מועמד רפובליקני ניצח כנגד כל הסיכויים במחוז בחירה בו הילרי קלינטון ניצחה בפער של 7% בבחירות 2016 לנשיאות וקייטי היל נבחרה בו ברוב של 9% בבחירות האמצע ב-2018.

טרם הבחירות המיוחדות, זכה גרסיה לתמיכה רשמית מצד נשיא ארצות הברית דונלד טראמפ וסגנו מייק פנס באמצעות "ציוץ" ברשת החברתית טוויטר. אישים שנוספים שהביעו בו את תמיכתם הם אליסה סלוטקין, דן קרנשו, דונלד טראמפ ג'וניור ורונה רומני מקדניאל. גרסיה ביסס את מסע הבחירות שלו על קריאות לחיזוק הכוחות המזוינים של ארצות הברית וקיצוץ במסים למען שיפור הכלכלה האמריקאית, בייחוד כתגובה להתפרצות נגיף הקורונה בארצות הברית. גרסיה הרבה לצאת חוצץ נגד ההנהגה הדמוקרטית בממשלת מדינת קליפורניה.

בבחירות 2024 הפסיד את מושבו בבית הנבחרים למועמד הדמוקרטי ג'ורג' ת. וייטסיידס, בתום מערכת בחירות צמודה בה גרף 48.7% מקולות הבוחרים.

## קישורים חיצוניים

* 

* 

## הערות שוליים

קטגוריה:אמריקאים ילידי קליפורניה
קטגוריה:אמריקאים ממוצא מקסיקני
קטגוריה:טייסי צי ארצות הברית
קטגוריה:חברי בית הנבחרים של ארצות הברית מקליפורניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:בוגרי אוניברסיטת ג'ורג'טאון
קטגוריה:בוגרי האקדמיה הימית של ארצות הברית
קטגוריה:אמריקאים שנולדו ב-1976
גלן גילברטי

**גלן גילברטי** (באנגלית: **Glenn Gilbertti**; נולד ב-12 בנובמבר 1967) הוא מתאבק אמריקאי. הוא מוכר בעיקר בשל תקופתו בארגון ההיאבקות WCW, שבו הופיע תחת שם הבמה **דיסקו אינפרנו** (או בקיצור **דיסקו**) בין השנים 1995 ל-2001.

במהלך שש שנותיו ב-WCW, גילברטי היה פעם אחת אלוף משקל בינוני, פעמיים אלוף הטלוויזיה ופעם אחת אלוף הזוגות ביחד עם אלכס רייט. כמו כן, הוא הופיע בארגוני היאבקות אחרים כמו Impact Wrestling ו-World Wrestling All-Stars. בשנים האחרונות, גילברטי עוסק בפודקאסטים בנושא היאבקות.

## אליפויות והישגים
* **הישגים בארגון ההיאבקות Great Championship Wrestling - GCW**
** אליפות במשקל כבד של GCW (פעם אחת)
** אליפות הזוגות של GCW (פעם אחת)  - עם ג'וני סווינגר
** אליפות הטלוויזיה של GCW (3 פעמים)
** אליפות ג'וניור ארצות הברית במשקל כבד של GCW (פעם אחת)
* **הישגים בארגון ההיאבקות Impact Pro Wrestling (New Zealand)**
** גביע ארמגדון (2008)
* **הישגים בארגון ההיאבקות Mid-Eastern Wrestling Federation - MEWF**
** אליפות במשקל כבד של MEWF (פעם אחת)
* **הישגים בארגון ההיאבקות North Georgia Wrestling Association - NGWA**
** אליפות הזוגות של NGWA (פעם אחת)  - עם אשלי קלארק
* **הישגים בארגון ההיאבקות Okanagan All Pro Wrestling - OAPW**
** אליפות OAPW (פעם אחת)
* **הישגים בארגון ההיאבקות Palmetto Pride Championship Wrestling - PPCW**
** אליפות במשקל כבד של PPCW (פעם אחת)
* **הישגים במגזין ההיאבקות Pro Wrestling Illustrated - PWI**
** PWI דירג אותו במקום ה-85 מתוך 500 המתאבקים הטובים ביותר לשנת 1999
* **הישגים בארגון ההיאבקות Swiss Wrestling Federation - SWF**
** אליפות במשקל כבד של SWF (פעם אחת)
* **הישגים בארגון ההיאבקות Thrash Wrestling**
** אליפות Thrash Wrestling (פעמיים)
* **הישגים בארגון ההיאבקות World Championship Wrestling - WCW**
** אליפות במשקל בינוני של WCW (פעם אחת)
** אליפות הזוגות של WCW (פעם אחת)  - עם אלכס רייט
** אליפות הטלוויזיה של WCW (פעמיים)
* **הישגים במגזין ההיאבקות Wrestling Observer Newsletter - WON**
** הגימיק הטוב ביותר (1995)

## קישורים חיצוניים

קטגוריה:מתאבקים מקצוענים אמריקאים
קטגוריה:אמריקאים שנולדו ב-1967
שחר נקב

**שחר נקב** (נולדה ב-12 באפריל 1997) היא כדורגלנית ישראלית, המשחקת לסירוגין כבלמית וכמגנה שמאלית בטורבינה פוטסדאם ובנבחרת ישראל.

## ביוגרפיה

נולדה בבאר שבע כבת שנייה למשה וכוכבית נקב. אחותה הבכורה, חן, נפטרה בשנת 2015 ממחלת הסרטן, והיא בת 21.

נקב החלה לשחק כדורגל כילדה בשכונת מגוריה, ובמקביל הצטרפה בכיתה א' לקבוצת ג'ודו, בתחילה אצל המאמן מוריס סמדג'ה ולאחר מכן אצל אבי אגר, שם התאמנה עד כיתה ו'. בשנים אלה התחרתה בטורנירים מקומיים ובינלאומיים בג'ודו והייתה פעמיים סגנית אלופת ישראל. כשהייתה בכיתה ז' החליטה לסיים את דרכה בג'ודו ולהגשים את אהבתה לכדורגל.

בגיל 13 הצטרפה לקבוצת מכבי באר שבע שם שיחקה עד שעברה לאקדמיה לכדורגל בנות במכון וינגייט.

את שירותה הצבאי עשתה בבה"ד 8 במכוון וינגייט כספורטאית מצטיינת.

## קריירה מקצועית
### מועדונים
בגיל 16 החלה לשחק באקדמיה לכדורגל בנות במכון וינגייט, שנפתחה בשנת 2012 לקראת אליפות אירופה בכדורגל נשים עד גיל 19 שהתקיימה בשנת 2015 בישראל. נקב שיחקה במסגרת האקדמיה ארבע שנים, במהלכן שיחקה בנבחרת נשים עד גיל 19, כאשר קבוצת האקדמיה משתתפת גם במשחקי ליגת העל לנשים.

לאחר שירותה הצבאי עברה לשחק במ.ס קריית גת ובעונתה הראשונה בקבוצה זכתה עמה באליפות המדינה בעונת 2017/2018, ונבחרה לאחת מ"נבחרות העונה". נקב המשיכה לעונה נוספת בקריית גת שהתמודדה על האליפות עד לתום העונה במאבק צמוד עם אס"א ת"א, שזכתה לבסוף באליפות בהפרש של נקודה.

לקראת עונת 2019/2020 חתמה נקב בקבוצת מ.כ רמת השרון ושיחקה בה עד להפסקת העונה טרם סיומה המתוכנן, עקב התפרצות נגיף הקורונה בישראל. ב-13 באפריל 2020 הוכרז על סיום הליגה והענקת האליפות לרמת השרון שצעדה במקום הראשון בהפרש של 5 נקודות מקבוצת מ.ס קריית גת שבמקום השני.

לקראת עונת 2024/2025 הצטרפה לקבוצת טורבינה פוטסדאם המשחקת בבונדסליגה, הליגה הראשונה בגרמניה.

### נבחרת ישראל

נקב שיחקה בנבחרות ישראל עד גיל 17 ועד גיל 19, בהן צברה 11 הופעות. בשנת 2015 זומנה לסגל נבחרת הנשים הבוגרת של ישראל. משחק הבכורה שלה נערך ב-22 באוקטובר נגד נבחרת קזחסטן.

## תארים
### מ.ס קריית גת
* אליפות המדינה: 2017/2018

### מ.כ רמת השרון
* אליפות המדינה: 2019/2020

## קישורים חיצוניים

* פרופיל באתר ההתאחדות לכדורגל בישראל
* יורו נשים - שחר נקב בחדשות הספורט, כתבה בערוץ הספורט על שחר נקב, 8 ביולי 2015
* 

## הערות שוליים

קטגוריה:כדורגלניות ישראליות
קטגוריה:כדורגלנים ישראלים
קטגוריה:מגנות כדורגל ישראליות
קטגוריה:מגני כדורגל ישראלים
קטגוריה:בלמות כדורגל ישראליות
קטגוריה:בלמי כדורגל ישראלים
קטגוריה:כדורגלניות מ.ס. קריית גת
קטגוריה:כדורגלניות מ.כ. רמת השרון
קטגוריה:באר שבע: כדורגלניות
קטגוריה:ישראליות שנולדו ב-1997
קטגוריה:ישראלים שנולדו ב-1997
קטגוריה:כדורגלניות טורבינה פוטסדאם
מוס שוקולד

**מוּס שוקולד** הוא קינוח מסוג מוס (קְצִיפָה) האופייני למטבח הצרפתי, שהוא תערובת הכוללת לפחות שוקולד וחלבון מוקצף.

## היסטוריה
מוס שוקולד הופיע לראשונה בשנת 1755, בספר הבישול הצרפתי של Menon *Les soupers de la cour*. הטבח תיאר ארבעה מוסים שונים: שמנת, קפה, שוקולד וזעפרן. לפני ההגשה הוא המליץ להחזיק אותם על קרח למשך שעתיים.

## הכנה
קינוח מסוג זה משתמש בדרך כלל בקצפת וביצים כמרכיבים בסיסיים, אליהם מתווספים שוקולד או מחית פירות, בהתאם לסוג הטעם שנועד להעניק. ניתן לקשט את הקינוח בחלמון ביצה, סוכר או קצפת, תבלינים או קליפות הדרים. ג'לטין משמש בדרך כלל כקישוט. 

מוס מודרני מתקבל מתערובת של מרנג איטלקי, קצפת וחומרי טעם, במקרה של פירות. אם מחליפים את הפירות בפירות יבשים ושוקולד, משתמשים בסירופ במקום במרנג.

הכנת המוס מתבצעת על ידי הקצפת הביצים והשמנת בנפרד והוספתם יחד בהליך המכונה "קיפול" (בניגוד לערבוב). פעולה זו שומרת על מרקמו הקרמי והאוורירי של המוס.

לרוב, מגישים את המוס קר (בטמפרטורה של 4–8 מעלות צלזיוס) או בטמפרטורת חדר.

בשל השימוש בביצים לא מבושלות בהכנת המוס, הכנה לא זהירה או שמירת המוס בצורה לא נאותה יכולה להביא להרעלת מזון הנגרמת בשל חיידק הסלמונלה. לכן, כדי למנוע זאת, במקרים רבים מפסטרים את הביצים המשמשות למוס.

## גלריה

Chocolate Mousse.jpg|מוס שוקולד עם קצפת ופירורי שוקולד
Heart-Shaped Cake.jpg|עוגת מוס שוקולד בצורת לב



## קישורים חיצוניים

* 

## הערות שוליים

קטגוריה:המטבח הצרפתי: קינוחים
סטיב אנטין

**סטיב אנטין** (באנגלית: **Steve Antin;** נולד ב-19 באפריל 1958) הוא שחקן אמריקאי-יהודי.

## ביוגרפיה
אנטין נולד בקווינס שבניו יורק להורים שהיגרו מבריטניה והוא אחיה של רובין אנטין.

בסרט הבתול האמריקאי האחרון, המהווה חידוש לאסקימו לימון הוא שיחק את הדמות המקבילה למומו, אותו גילם יהונתן סגל.

ב-1983 שיחק בסרט האימה "Sweet Sixteen".

ב-1985 שיחק בתפקיד משני בסרט הגוניס.

ב-1987 הופיע בסרט "Penitentiary III", העוסק באדם הנשלח לכלא ונאלץ להתחרות שם בקרב אגרוף.

ב-1988 שיחק בסרט ההרפתקאות "Survival Quest" ובאותה שנה גילם פושע בסרט הנאשמים.

ב-1992 שיחק בתפקיד הראשי בסרט העצמאי "Inside Monkey Zetterland".

ב-1994 הופיע בסרט הקומדייה השחורה "S.F.W.".

בשנים 1994–1998 גילם בלש בשישה פרקים של NYPD Blue.

הוא כתב את התסריט לסרט "גלוריה" עם שרון סטון והיה שותף גם בכתיבת התסריט לסרט "Chasing Papi".

ב-2000 יצר והפיק את הסדרה "Young Americans", שהייתה סדרה בת לסדרת הטלוויזיה "דוסון קריק".

ב-2010 ביים את הסרט המוזיקלי בורלסק.

בנוסף ביים קליפים למספר מוזיקאים.

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1958
רודינה מוסקבה

**רודינה** (ברוסית: **Футбольный клуб «Родина» Москва**) הוא מועדון כדורגל רוסי ממוסקבה.

## היסטוריה
המועדון הוקם בשנת 2007 תחת השם "בית ספר לכדור" («Школа мяча»). 

מאז 2016 נקרא "רודינה". מאז עונת 2019/20 המועדון מתמודד באליפות PFL (ליגת הכדורגל המקצוענית). הבעלים של המועדון הוא איש עסקים רוסי בשם סרגיי לומאקין, המחזיק בבעלות גם על מועדון "ריגה". 

בתום עונת 2019/2020 החלו מגעים עם מועדון חימקי לגבי אפשרות של איחוד, לקראת עונת 2020/2021 בליגת הכדורגל הלאומית. עם זאת בממשלת המחוז דחו את ההצעה.

בתום עונת 2021/2022 העפילה לליגת הכדורגל הלאומית של רוסיה, השנייה בחשיבותה ברוסיה. בתום עונת 2022/2023 סיימה חמישית והבטיחה השתתפות בטורניר ההעפלה לליגת העל הרוסית, להתמודדות מול פארי NN.

## הישגים לפי עונה

## קבוצות בת
לרודינה קבוצת מילואים שמתמודדת בליגה A של הליגה הרוסית השנייה בכדורגל. בנוסף פועלת גם קבוצת הנוער רודינה-M, המורכבת מבוגרי האקדמיה של רודינה.

## קישורים חיצוניים
* 

* פרופיל המועדון באתר הרשמי של PFL 
* פרופיל המועדון באתר Transfermarkt

## הערות שוליים

קטגוריה:מוסקבה: מועדוני כדורגל
קטגוריה:קבוצות כדורגל רוסיות
לנדיאלטוטי

**לנדיאלטוטי** (בהונגרית: **Lengyeltóti**) היא עיירה במחוז שומוג', בנפת פוניוד, שבהונגריה.

## מיקום
לנדיאלטוטי ממוקמת 11 ק"מ דרומית מזרחית לפוניוד כביש 6701, לאורך הכביש 6701 מקאפושוואר דרך שומוג'וואר עד פוניוד. מתוך קווי הרכבת הפנים ארציים עובר קו הרכבת קפושוואר - פוניוד באזור העיירה הקטנה, ויש לו כאן נקודת עצירה. תחנת הרכבת לנדיאלטוטי ממוקמת בחלק המערבי של היישוב, אליה ניגשים בדרך משנית מתוך הסתעפות של כביש 6708.

העיירה נוצרה באזור מוגבה לאורך הדרך הצבאית שהובילה מהגדה הדרומית של אגם בלטון למרכז עיר המחוז העתיק, לשומוג'וואר, ובהמשך לדרומה. האזור מהווה היום חלק מאזור היין של בלטונבוגלאר.

## מקור השם
טוטי, במינוח ההונגרי הישן, היה שם עממי שחל גם על הסלאבים הדרומיים (ולא על הצפוניים כגון הסלובקים). זה ככל הנראה מרמז כי בתקופת ארפד היה הכפר מיושב בסלאבונים - טוטים.

## היסטוריה
שמו של היישוב הוזכר לראשונה בתעודה משנת 1116, לימים מופיע השם בצורת *תוטי* בשנת 1331. לאורך ימי הביניים היה היישוב הקן והרכוש העתיק של משפחת לנדיאל המפורסמת מטוטי, שממנה קיבל היישוב את שמו הנוכחי לנדיאלטוטי. על משפחה לנדיאל הטוטי אנו שומעים ממסמך מהמאה ה-13, מתקופת בלה הרביעי, מלך הונגריה; השם מוריץ דה טוטי מוזכר בתעודה כבר בשנת 1249. במאה ה-14 היה הכפר הקרוב סיגליגט כבר אחת האחוזות של משפחת טוטי.

לנדיאלטוטי הייתה שייכ לטירת סיגליגט בשנת 1660 עדיין, טירה שהייתה גם בבעלות משפחת לנדיאל דה טוטי. בשנת 1860, האחוזה הגיעה לידי משפחת הרוזן זיצ'י. הכנסייה הרומית-קתולית כאן הורחבה בשנת 1882 על ידי הרוזן יאנוש זיצ'י נפומוק.

## אתרים בעלי חשיבות
[ממוזער|300px|לנדיאלטוטי ה[כנסייה הרומית קתולית]]
כנסיית הקהילה הקתולית היא אנדרטה מיוחדת. אפילו בשנות ה-90 של המאה ה-20 לא ידעו על הכנסייה הארפדיאנית (מתקופת ארפד) שהוחבאה בתוך הכנסייה בסגנון אקלקטי שנבנתה בשנת 1882, אך במהלך השיפוץ שהחל בשנת 1989, התברר כי שרידי כנסייה עתיקה בהרבה היוו את חלקה הדרומי של הכנסייה. לאחר החפירה הארכאולוגית ושיקום האנדרטה, נתגלתה כנסייה מהמאה ה-12. בתוכנית הכנסייה ניתן להבחין בשני מגדלים מערביים ובחלק מקדש השילוש הקדוש. הכנסייה נבנתה בשנות ה-1100 על סימני ותווי אדריכלות שלה. מכיוון שרישומי המעשרות האפיפיוריוריות שנערכו בסביבות שנת 1333 לא מציינות את שם המקום, ההנחה היא כי ייתכן שהכנסייה הייתה כנסייה של מסדר נזירים הונגרי כלשהו.

## ילידי המקום
* הברון **[[יוז'ף סטריני|יוז'ף סְטֶרֵינִי]]** במקור **שטרן** (1861 – 1941) היה פוליטיקאי הונגרי-יהודי, שר המסחר, מומחה לפיתוח תעשייתי ולחינוך תעשייתי.
* **[[הוגו סטריני]]** במקור **שטרן** (1857 – 1909) היה דוקטור לפילוסופיה הונגרי-יהודי, מינרלוג, סופר במדעי הטבע, מורה בקולג'.

## מידע נוסף

## קישורים חיצוניים

* 

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קטגוריה:מחוז שומוג'
בקוניבאנק

**בקוניבאנק** (בהונגרית: **Bakonybánk**) הוא כפר בן כ-450 תושבים במחוז קומארום-אסטרגום, בנפת קישבר, שבהונגריה.

## מיקום
הכפר ממוקם לרגליו המזרחיים של הבקוני ((הבקוני (יער בקוני) הוא צוק קארסט בשטח של כ-4,000 קמ"ר, החלק המערבי ביותר והגדול ביותר בהרי המרכז הטרנסדנובי)), נמצא על גבול **[[המישור ההונגרי הקטן]]** (Kisalföld). ליד הכפר זורם נחל שנקר "**וריד-צוהה-בקוני**" והוא אחד אחד הנחלים המשמעותיים ביותר של הבקוני, יובלו הימני של הדנובה בהונגריה.

## היסטוריה
האזכור הראשון הכתוב של היישוב הוא משנת 1340. שמו בא מימי הביניים, מהשם והתואר של אדם מכובד "באן" (משהו דומה ל"דון" בספרדית ובאיטלקית). הכפר נהרס במהלך הכיבוש הטורקי במאות 16–17. באמצע המאה ה-18 החל להתאכלס להיות מחדש. מאותו זמן ואילך היו באזור אחוזות למשפחות אסטרהאזי, הונקאר, שטרובל, פוטיונדי.

בזמן מלחמת העצמאות של ראקוצי, היישוב היה בבעלות הבריגדיר אימרה בזרדי.

תחנת הרכבת המקומית, סניף הדואר ומשרדי הטלגרף שנבנו בתחילת המאה (1901-1902) העניקו תנופה משמעותית להתפתחות הכפר. עד 1950 היה הכפר שייך למחוז וספרם.

## יהודי בקוניבאנק
יהודים חיו בבקוניבאנק במאה ה-19 ובמאה ה-20. בשנת 1944 מספר יהודים מהכפר נרצחו בשואה. בכפר היה בית קברות יהודי שעדיין קיים שם.

## אתרים בעלי חשיבות
*[ממוזער|300px|מתקנים שונים בפרק זיכרון על שם [דונאט באנקי]]ניתן לראות ממצאים מהתקופה הרומית, כולל ראש בכחוס, מנזר פאנונהאלמה.
* חדר זיכרון של דונאט באנקי (שם מקורי דונאט לווינגר 1859–1922), יליד הכפר, שהיה מהנדס מכונות הונגרי-יהודי, ממציא ופרופסור באוניברסיטה. אחד ממהנדסי המכונות הגדולים בתקופתו, פרופסור להנדסת מבנים למכונות הידראוליות, מדחסים וטורבינות קיטור, ממציא המאייד.
* כל שנה ב-6 ביוני, יום הזיכרון לדונאט באנקי.
* הכנסייה הרומית-קתולית: סגנון בארוק, משנת 1750.
* אחוזת הונקאר - סגנון צמה (או סגנון פיאה נוכרית או סגנון בארוק פרוטסטנטי), היום משרד ראש העיר.
* אחוזת בזרדי - פועל בו סניף הדואר, המרפאה והספרייה.
* טירת שטרובל - בו פועל בית הספר היסודי ובית תרבות דונאט באנקי.

* ניתן לראות ממצאים מהתקופה הרומית, כולל ראש בכחוס, מנזר פאנונהאלמה.
* חדר זיכרון של דונאט באנקי (שם מקורי דונאט לווינגר 1859–1922), יליד הכפר, שהיה מהנדס מכונות הונגרי-יהודי, ממציא ופרופסור באוניברסיטה. אחד ממהנדסי המכונות הגדולים בתקופתו, פרופסור להנדסת מבנים למכונות הידראוליות, מדחסים וטורבינות קיטור, ממציא המאייד.
* כל שנה ב-6 ביוני, יום הזיכרון לדונאט באנקי.
* הכנסייה הרומית-קתולית: סגנון בארוק, משנת 1750.
* אחוזת הונקאר - סגנון צמה (או סגנון פיאה נוכרית או סגנון בארוק פרוטסטנטי), היום משרד ראש העיר.
* אחוזת בזרדי - פועל בו סניף הדואר, המרפאה והספרייה.
* טירת שטרובל - בו פועל בית הספר היסודי ובית תרבות דונאט באנקי.

## ילידי המקום
* **דונאט באנקי** (בהונגרית: **Bánki Donát**, בשמו המקורי **לווינגר**; בקוניבאנק, 6 ביוני 1859 - בודפשט, 1 באוגוסט 1922) היה מהנדס מכונות הונגרי-יהודי, ממציא ופרופסור באוניברסיטה. הוא היה אחד המהנדסים המכניים הגדולים בתקופתו, פרופסור להנדסת מבנים למכונות הידרו, מדחסים וטורבינות קיטור.

## לקריאה נוספת
* אתר הכפר Bakonybánk Önkormányzatának honlapja
* תמונות אוויר Légifotók Bakonybánkról

## קישורים חיצוניים

* 

## הערות שוליים

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
גשר שלוסבריקה

**גשר שלוסבריקה** (בגרמנית: **Schloßbrücke**) הוא גשר באזור מיטה בברלין שבגרמניה, אשר נבנה בין השנים 1821 – 1824 בהתאם לתוכניות של קארל פרידריך שינקל, הגשר קיבל את שמו בשל סמיכותו לארמון הקיסרות הפרוסית ברלינר שטאדטשלוס הגשר מסמן את סופה המזרחי של שדרת אונטר דן לינדן.
[שמאל|ממוזער|300px|מראה הגשר והארמון בשנת [1900]]

## היסטוריה
במקום זה היה קיים גשר שחצה את תעלת השפרה כבר ב, שליטי בית הוהנצולרן חלפו עליו בדרכם לצייד בטירגארטן, גשר יסודות עמוקים שנבנה במקומו בשנת 1738 שימש מאוחר יותר את חילות נפוליאון כדרך ישירה למרכז העיר.

ב גשר העץ נחשב כבלתי מספק על ידי פרידריך וילהלם השלישי, מלך פרוסיה והוא הזמין גשר ראוי יותר והטיל את המשימה על אדריכל החצר קארל פרידריך שינקל. מלאכת התכנון החלה בשנת 1819 והבניה עצמה החלה כעבור שנתיים, כחלק מחידוש כל אזור אונטר דן לינדן מהשפרה ועד כיכר בבל כולל את הלוסטגארטן ובית המשמר החדש. מגשר הקשתות שנבנה מאבן חול נבנתה דרך ישרה המובילה עד לשער ברנדנבורג.

ב-29 בנובמבר 1823, בזמן חגיגות הנישואים של פרידריך וילהלם הרביעי, מלך פרוסיה ואליזבת לודוויקה, נסיכת בוואריה, התאסף קהל רב על הגשר טרם השלמתו ועשרים ושניים אנשים טבעו בנהר. הגשר נפתח לתנועה בקיץ 1824.

הגשר הורחב בשנת 1912 וחוזק בבטון מזוין בשנות ה-20 של המאה ה-20, הגשר ניזוק במהלך מלחמת העולם השנייה. בשנת 1951 מזרח גרמניה העניקה לו את השם גשר מרקס-אנגלס. שמו חזר לשמו המקורי ב-3 באוקטובר 1991, עם איחוד גרמניה מחדש.

## פסלים
לפי תכנונו ועיצובו של קארל פרידריך שינקל הוקמו בגשר מעל העמודים התומכים שמונה זוגות של פסלי שיש שהוזמנו מפסלים שונים המתארים את התהוותו של גיבור:

בצד הדרומי:
# ניקה מלמדת את הילד היסטוריה של גבורה וגיבורים מאת אמיל וולף, 1847
# אתנה מלמדת את הנער כיצד להשתמש בחץ וקשת, מאת הרמן שיבלביין, 1853
# אתנה מחמשת את הלוחם לקראת הקרב הראשון שלו מאת קארל היינריך מולר, 1846–1850
# ניקה מעטרת את הלוחם, מאת פרידריך דרייק, 1857

בצד הנגדי:
# ניקה תומכת בלוחם הפצוע, מאת לודוויק ויליאם ויכמן, 1857
# אתנה מובילה את הלוחם לקרב מאת אלברט וולף, 1853
# הגיבור תוקף את האויב כאשר אתנה לצידו, מאת גוסטב בלסר, 1854
# איריס מובילה את הנופל להר אולימפוס מאת אוגוסט ורדוב, 1841–1857

בזמן מלחמת העולם השנייה הפסלים הועברו למחסן בצידה המערבי של ברלין, רק בשנת 1981 הסכם בין מערב גרמניה ומזרח גרמניה אפשר את החזרת הפסלים למזרח, בשנת 1984 הסתיימה עבודת השיקום, והפסלים חזרו למיקומם המקורי.

## גלריה

Schlossbrücke Krieger 1.1 Emil Wolff 1847.jpg|ניקה מלמדת את הילד היסטוריה של גבורה וגיבורים, מאת אמיל וולף
Schlossbrücke Krieger 2.2 Hermann Schievelbein 1853.jpg|אתנה מלמדת את הנער כיצד להשתמש בחץ וקשת, מאת הרמן שיבלביין
Athena Arms the Warrior by Karl Heinrich Möller.jpg|אתנה מחמשת את הלוחם לקראת הקרב הראשון שלו מאת קארל היינריך מולר
Schlossbrücke Krieger 4.1 Friedrich Drake 1853.jpg|ניקה מעטרת את הלוחם, מאת פרידריך דרייק
Ralfr-wikipedition-61.jpg|ניקה תומכת בלוחם הפצוע, מאת לודוויק ויליאם ויכמן
Berlin, Germany (April 2016) - 064.JPG|אתנה מובילה את הלוחם לקרב מאת אלברט וולף
Берлин - panoramio (64).jpg|הגיבור תוקף את האויב כאשר אתנה לצידו, מאת גוסטב בלסר
Berlin - Schlossbrücke 01.JPG|איריס מובילה את הנופל להר אולימפוס מאת אוגוסט ורדוב
 

## קישורים חיצוניים

שלוסבריקה
קטגוריה:ברלין: פסלים
קטגוריה:מבנים שתכנן קארל פרידריך שינקל
פיליפ הלנדר

**פיליפ ויקטור הלנדר** (בשוודית: **Filip Viktor Helander**; נולד ב-22 באפריל 1993) הוא כדורגלן שוודי המשחק בעמדת הבלם בהאקן.

## קריירת מועדונים
הלנדר התחיל את הקריירה שלו במאלמה. ב-17 באוקטובר 2011 ערך הלנדר את הופעת הבכורה שלו בקבוצה הבוגרת במשחק הליגה נגד סרייאנסקה. ב-17 ביולי 2012 חתם על חוזה במאלמה עד לסוף עונת . בעונת  הפך לשחקן הרכב בקבוצה, וזכה עמה באליפות ראשונה בקריירה באותה עונה. ב-23 באוגוסט 2014 כבש הלנדר את שער הבכורה שלו בקבוצה בניצחון 0–3 נגד נורשפין. בסיום עונת , נבחר למגן העונה.

ב-22 ביולי 2015 חתם הלנדר בהלאס ורונה מהסרייה א'. ב-23 בספטמבר 2015 ערך את הופעת הבכורה שלו בקבוצה בהפסד 0–1 לאינטר מילאנו. מחזור לאחר מכן, הבקיע את שער הבכורה שלו בוורונה בהפסד 1–2 ללאציו.

ב-31 באוגוסט 2016 הושאל לבולוניה עד לסיום העונה, עם אופציה לחתימה בקבוצה. ב-12 ביוני 2017, מימשה בולוניה את האופציה והלנדר חתם בקבוצה.

ב-13 ביולי 2019 חתם בגלאזגו ריינג'רס מליגת העל הסקוטית תורת 3.5 מיליון פאונד.

ב-31 באוגוסט 2023 חתם באודנסה.

בקיץ  חתם באומוניה ניקוסיה מליגת העל הקפריסאית.

באוגוסט 2025 חזר לשוודיה וחתם בהאקן.

## קריירה בינלאומית
בצעירותו, הלנדר שיחק בנבחרות הצעירות של שוודיה, ואף זכה עם הנבחרת הצעירה ב2015.

באוקטובר , זומן לראשונה לסגל נבחרת שוודיה לקראת משחק הידידות נגד . ב-28 במרץ 2017, ערך את הופעת הבכורה בנבחרת, בניצחון 2–3 נגד .

## תארים
; מאלמה
*ליגת העל השוודית: , 
*הסופר קאפ השוודי: 
**גלאזגו ריינג'רס**

* אליפות סקוטלנד: 2020/2021
* גביע סקוטי: 2021/2022
; נבחרת שוודיה
*אליפות אירופה בכדורגל עד גיל 21: 2015

; אישיים
*נבחרי אליפות אירופה בכדורגל עד גיל 21: 2015

## קישורים חיצוניים

קטגוריה:כדורגלנים שוודים
קטגוריה:בלמי כדורגל שוודים
קטגוריה:מאלמה: כדורגלנים
קטגוריה:כדורגלני מאלמה
קטגוריה:כדורגלני הלאס ורונה
קטגוריה:כדורגלני בולוניה
קטגוריה:כדורגלני גלאזגו ריינג'רס
קטגוריה:כדורגלני אודנסה בולקלוב
קטגוריה:כדורגלני אומוניה ניקוסיה
קטגוריה:כדורגלני האקן
קטגוריה:כדורגלני נבחרת שוודיה
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:ספורטאים שוודים באיטליה
קטגוריה:ספורטאים זרים בסקוטלנד
קטגוריה:ספורטאים שוודים בדנמרק
קטגוריה:ספורטאים זרים בקפריסין
קטגוריה:שוודים שנולדו ב-1993
מרטין ריצ'רד הופמן

**מרטין ריצ'רד הופמן** (באנגלית: **Martin Richard Hoffmann**; 20 באפריל 1932 - 14 ביולי 2014) היה מזכיר הצבא של ארצות הברית בין השנים 1975–1977.
## ביוגרפיה
מרטין הופמן נולד בסטוקברידג', מסצ'וסטס. בספטמבר 1954 התגייס לצבא ארצות הברית וכשנה לאחר מכן הוסמך כקצין. במאי 1958 השתחרר והמשיך לשרת כקצין בכוחות המילואים עד אשר פרש באוקטובר 1975 בדרגת מייג'ור.

בשנים 1974–1975 שימש הופמן כיועץ המשפטי הראשי של מחלקת ההגנה. באוגוסט 1975 מונה כמזכיר הצבא, תפקיד בו הוא כיהן עד פברואר 1977.

מרטין הופמן נפטר ממחלת הסרטן בוורנטון, וירג'יניה ב-14 ביולי 2014, בגיל 82.

## קישורים חיצוניים
* מרטין ריצ'רד הופמן באתר המרכז להיסטוריה צבאית של צבא ארצות הברית 
* 

קטגוריה:מזכירי הצבא של ארצות הברית
קטגוריה:בוגרי אוניברסיטת פרינסטון
קטגוריה:קצינים וחוגרים בצבא ארצות הברית
קטגוריה:אישים הקבורים בבית הקברות הלאומי ארלינגטון
קטגוריה:אמריקאים שנולדו ב-1932
קטגוריה:אמריקאים שנפטרו ב-2014
הקורפוס ה-16 (בריטניה)

**הקורפוס ה-16 של [[הצבא הבריטי]]** היה קורפוס בריטי, אשר השתתף במלחמת העולם הראשונה.

## היסטוריה
### מלחמת העולם הראשונה
בינואר 1916 הוקם הקורפוס ה-16 בסלוניקי, ולמפקדו מונה ג'ורג' מילן. הקורפוס לחם בחזית המקדונית, וממאי 1916 הוא היה חלק מארמיית סלוניקי הבריטית. הקורפוס לא קיבל כמעט משאבים, בשל החלטתו של ויליאם רוברטסון לתת עדיפות לחזית המערבית. בספטמבר 1918 ספג הקורפוס אבדות כבדות במהלך קרב דויראן השלישי, אולם כוחות מעצמות המרכז הובסו במהלך מתקפת הוורדאר, מה שהביא לניצחון מדינות ההסכמה בחזית הבלקן.

### מלחמת העולם השנייה
במלחמת העולם השנייה, הקורפוס ה-16 הוקם כקורפוס פיקטיבי תחת פיקוד הארמייה ה-12, לצורך מבצע אשד.

## מפקדים
* ג'ורג' מילן (ינואר 1916–מאי 1916)
* צ'ארלס ג'יימס בריגס (מאי 1916–נובמבר 1918)

## קישורים חיצוניים
* הקורפוסים הבריטיים במלחמת העולם הראשונה

קטגוריה:גייסות בריטיים במלחמת העולם הראשונה
קטגוריה:גייסות בריטיים במלחמת העולם השנייה
Girls Like Girls

"**Girls Like Girls**" (בעברית: **בנות אוהבות בנות**) הוא סינגל של היילי קיוקו.

הווידאו קליפ של השיר, שבוים על ידי קיוקו ואוסטין ס. וינצ'ל, הועלה ליוטיוב ב-24 ביוני 2015, וזכה למעלה מ-135 מיליון צפיות, ולכ-100 מיליון הזרמות בספוטיפיי.

## כתיבה
"Girls Like Girls" נכתב על ידי קיוקו יחד עם אוון תומאס ולילי-מאי יאנג והופק על ידי ג'יימס פלניגן. הרעיון של השיר מבוסס על כתיבה על נושאים שאולי לא נמצאים באור הזרקורים. בראיון שנערך על ידי Us Weekly, אמרה קיוקו: "אהבתי את הרעיון איך כל החבר'ה האלה תמיד גונבים בנות של בחורים אחרים והייתי כמו 'אין המנון נשי לבת שגונבת בחורה של בחור אחר', וזה הדבר הכי מגניב אי פעם, ['Girls Like Girls' הפך] לסרטון אוניברסלי שמביא סוגים שונים של רגשות עבור סוגים שונים של אנשים."

## וידאו קליפ
באוגוסט שוחרר קליפ לשיר שבוים על ידי קיוקו ואוסטין ווינצ'ל. בקליפ מככבת השחקנית הראשית השנייה מהסרט ג'ם וההולוגרמות, סטפני סקוט, בתפקיד הראשי של קולי, כאינטרס האהבה של סוניה (בגילומה של קלסי צ'או). הקליפ עצמו השפיע מאוד על אתר המיקרו-בלוגינג Tumblr, ובסופו של דבר הפך לוויראלי והגיע ליותר מ-135 מיליון צפיות.

### עלילה
הקליפ נפתח כשקולי נראית עצובה ורוכבת על אופניים בשכונה פרברית עם חתכים ופצעים קשים בפניה. לאחר מכן, קולי נכנסת לביתה של סוניה ופוגשת את הידיד האחר שלהן, טרנטון. טרנטון מתגלה כבחור נחמד בהתחלה. לאחר מכן, קולי וסוניה מבלות כידידות. הן מעשנות יחד בבית של סוניה, בזמן שטרנטון בצד, שותה אלכוהול. כשהפזמון הראשון מגיע, קולי צופה באדישות (ככל הנראה) כשסוניה רוקדת בחופשיות בחוץ. הן מחליפות מבטים כשהן מחליפות בגדים לבגדי ים לפני מסיבת הבריכה.

אחרי מסיבת הבריכה, השתיים יושבות זו ליד זו, וקולי מורחת לסוניה לק' כאשר סוניה מסתכלת הרבה על קולי במקום על הציפורניים שלה. וברגע שורת המחץ, סוניה מורחת לקולי אודם על שפתיה, כשעינייה מסתכלות על שפתיה של קולי בתשוקה.

בפזמון השני, קולי וסוניה יושבות על הספה במסיבה עם הרבה חברים, עד שטרנטון לוקח את ידה של סוניה בכוח ומנסה להתעסק איתה, דבר שיכול להחשב להטרדה מינית. סוניה משתחררת באי נוחות ומנסה לדבר עם קולי, שנראתה עצובה או מאוכזבת.

לאחר מכן, כשסוניה יושבת ליד הבריכה, קולי ניגשת אליה ומתיישבת לצידה. השתיים מסתכלות אחת על השנייה, ומבינות ששתיהן התאהבו. הן מנסות להתנשק, אבל טרנטון עוצר אותן. הוא מושך בשיערה של קולי, דוחף אותה לרצפה, ובזמן שהיא פצועה מאוד בפניה, היא מביטה בטרנטון, שהתחיל לצעוק על סוניה שתתאהב בו ולא בקולי. בסופו של דבר, קולי מחליטה שהיא לא תישבר בכזו קלות. האהבה שלה אל סוניה חזקה מדי. היא מתנפלת עליו בחזרה כשהוא צועק על סוניה, וממשיכה לתת לו אגרופים, עד שסוניה מצליחה לסלק אותו מעליה. השתיים סוף סוף מתנשקות, והסרטון מסתיים כך שמגלים שכל מה שראינו היה בעצם פלאשבק, ועכשיו חזרנו לסצנה הראשונה, כשחיוך של אושר נמרח על פניה של קולי בזמן שהיא רוכבת על אופניה.

## רשימת גרסאות

### הורדה דיגיטלית

# Girls Like Girls – 3:49

### הורדה דיגיטלית (רמיקסים)

# Girls Like Girls (Jenaux Remix) – 3:53
# Girls Like Girls (Oski Remix) – 3:44
# Girls Like Girls (Kuga Remix) – 2:56
# Girls Like Girls (Vali Remix) – 3:45

## נתוני מכירות

## קישורים חיצוניים

## הערות שוליים

קטגוריה:שירי להט"ב
קטגוריה:שירים באנגלית
קטגוריה:לסביות
קטגוריה:שירי היילי קיוקו
בן זיני וטיילור

**בן זיני וטיילור** הם זמרים, אושיות רשת ושחקנים ישראלים שהופיעו עד 2020 כצמד מוזיקלי. חברי הצמד היו בן זיני וטיילור מלכוב.

## היסטוריה
בשנת 2017 הוציא הצמד את הסינגל הראשון שלו, "טיי", אותו כתב זיני עבור מלכוב. הסינגל צבר הצלחה רבה וצבר מיליוני צפיות ביוטיוב תוך זמן קצר. בהמשך השנה, הוציאו את הסינגל השני, "פייט".

בשנת 2018 הוציאו את הסינגל "כמו באגדות". בווידאו קליפ הנלווה שצולם לשיר, משתתף השחקן וכוכב הילדים טוביה צפיר. בהמשך אותה השנה, בסמוך לפעילות המוזיקלית, החל הצמד לפרסם סדרת סרטוני "Vlog" באתר יוטיוב בשם "בן וטיי Today". עוד באותה שנה, החלו להנחות לצד שגיא ברייטנר את תוכנית הכישרונות "דה בוקס", המשודרת בערוץ KidZ.

במאי 2018 הוציאו את השיר "מיינימור", שנכתב והופק על ידי צמד היוצרים דולב רם ופן חזות. השיר היה ללהיט וצבר עשרות מיליוני צפיות ביוטיוב. באוגוסט הוציאו את השיר "היי טיי". בהמשך השנה, השתתף הצמד בפסטיבל כוכבי הרשת "Nextfest".

ביולי 2018 עלתה לשידור הסדרה "החיים על פי בן וטיי" בערוץ KidZ ב-HOT, המורכבת מסרטוני "Vlog" של הצמד שלא הועלו לערוץ היוטיוב שלהם.

בשנת 2019 הוציאו את הסינגל "נסיכה שלי", בשיתוף שי חי, שהשתתף יחד עם זיני בהאח הגדול VIP עונה 3. בהמשך אותה השנה, הוציאו את הסינגל "סטאנשוויה" יחד עם הראפר רון נשר. והוציאו גם את השיר תיקו תיקו.

באוקטובר 2019 הוציאו את הסינגל "פשוט לשיר", שיר הנושא של מופע הנושא את אותו השם. בהמשך השנה, המופע עלה לאוויר. במרץ 2020, יצא בערוץ היוטיוב של הצמד סרט המבוסס על המופע, אשר שודר גם בערוץ הילדים. בהמשך החודש, הוציאו את שירם האחרון כצמד, "קוצ'י מוצ'י".

באפריל 2020 דווח כי זיני ומלכוב נפרדו. לאחר מכן, במאי, הופיעו יחד בתוכנית המתיחות "אמבוש".

במרץ 2021 עלתה התוכנית "זוג מנצח VIP" שבה בן וטיילור השתתפו.

## הוקרה
בשנת 2019 דורגו במקום הראשון ברשימת "20 היוטיוברים הכי חזקים בישראל" של אתר ynet. באותה השנה, זכו בתואר "הרכב השנה במוזיקה" במסגרת טקס פרסי נבחרי הנוער של פרוגי. ובתאור "הרכב השנה במוזיקה" בטקס נבחרי ישראל בידור.

## קישורים חיצוניים

* 

## הערות שוליים

קטגוריה:צמדים מוזיקליים ישראלים
קטגוריה:להקות פופ ישראליות
קטגוריה:כוכבי רשת ישראלים
קטגוריה:יוטיוברים ישראלים
קטגוריה:שחקני קולנוע וטלוויזיה ישראלים
קטגוריה:זמרי פופ ישראלים
קטגוריה:מתחרי זוג מנצח VIP
קטגוריה:תופעות אינטרנט ישראליות
מוסקבה בערב

**"מוסקבה בערב"** (**«Вече́рняя Москва́»**) הוא יומון מוסקבאי היוצא מדי ערב ונחשב לאחד העיתונים הנפוצים בעיר ומעיתוני החדשות הוותיקים ברוסיה. העיתון יוצא חמישה ימים בשבוע, למעט שבת וראשון והוא מודפס מאז 1923.

בשנת 2011 העיתון אורגן מחדש והוא מודפס בתמיכת ממשלת מוסקבה כעיתון עירוני בחסות חברת ההחזקות מוסקבה מדיה.

## היסטוריה
### התקופה הסובייטית
ממוזער|לוגו העיתון הישן.
בשנת 1923 נוסד העיתון כשופרה של מועצת העיר מוסקבה. המהדורה הראשונה של "מוסקבה בערב" שוחררה ב-6 בדצמבר 1923. היקף הפרסום היה מחצית מגודלו של העיתון פרבדה. העורך הראשי הראשון היה בוריס וולין, ומיכאיל קולצוב היה סגנו. הגיליונות הראשונים של העיתון לא היו מאמרי מערכת ודמו לעלון מידע: דיווחים מפוזרים על חיי הבירה, תיאור אירועים, כרוניקה של תיקי בית המשפט, מחירים בשוק מוסקבה, שער החליפין של הרובל, סיפורים על בכורות תיאטרון וסרטים, חדשות אופנה ועוד. בשנים 1927–1928 תפוצת העיתון עמדה על 110 אלף עותקים, בימים מסוימים - עד 170 אלף.

העיתון היה אחד משלושה עיתונים שפרסמו דיווחים על מותו של בוריס פסטרנק (השניים האחרים היו ספרות וחיים בתאריך 1.6.1960 והעיתון הספרותי מ-2.6.1960).

העיתון היה גם אחד משני עיתונים שפרסמו מודעות אבל קטנות על מותו של ולדימיר ויסוצקי ב-25 ביולי 1980 (השני היה העיתון Sovetskaya Kultura). ב-28 ביולי 1980 פרסם העיתון קטע קטן, "בדרך האחרונה", ככתבת פרידה ובה דיווח טקס הלוויה אזרחית והלווייתו של ויסוצקי. בסוף יולי, לאחר פרסומים אלה, הושעה זמנית מתפקידו העורך הראשי של העיתון אינורסקי.

### לאחר התפרקות ברית המועצות
מאז סוף שנת 2012 העיתון מדפיס שבועונים במחוזות טרויצק ומוסקבה החדשה. מאז 2013 מפרסם גם את העיתון מוסקביצ'קה, שמכוון לקהל נשי. מאז 2011 מהווה חלק מחברת ההחזקות מוסקבה מדיה.

מתחילת 2015, "מוסקבה בערב" מודפסת בכמה פורמטים:
* נושאים חברתיים ועסקיים שמודפסים מדי בוקר ונמכרים מדי יום בקיוסקים ובאמצעות מינוי;
* גיליון ערב המופץ ללא עלות פעמיים בשבוע בתחנות המטרו במוסקבה;
* שבועון "משפחתי" בתמיכת ממשלת מוסקבה המופץ מדי שבוע באמצעות מנוי.

## קישורים חיצוניים

* 

## הערות שוליים

קטגוריה:עיתונים סובייטיים
קטגוריה:עיתונים ברוסית
קטגוריה:מוסקבה מדיה
אספסת הים

**אספסת הים** (שם מדעי: *Medicago marina*) הוא עשב רב שנתי ממשפחת הפרפרניים.
## מאפיינים
מגיע לגובה של עד 40 ס"מ וקוטרו נע בין 30 ל-50 ס"מ. העלים מכוסים בשכבת שערות כסופה המגינות על הצמח מפני גרגירי חול ורסס גלי הים. הפרחים, צבעם צהוב והם מצויים באגודות צפופות הדומות לקרקפות עגולות. קוטרו של הפרי הוא בין 5 ל-6 מ"מ והוא שעיר מאוד. הזרעים בפרי שומרים על חיוניותם שנים רבות, ובדרך כלל אין הזרעים מאותו פרי נובטים בבת אחת. אספסת הים נפוצה בחול הגס לאורך כל רצועת חוף הים, בעיקר בחגורת הרסס במרחק של עד 500 מטר מן הים. רוב מיני האספסת בארץ הם חד-שנתיים, ולכן קל לזהות את אספסת הים, שגדלה הן בגליל העליון ובאזור ירושלים, ולה פרי דמוי עדשה זעירה חסרת קוצים.

## גלריה

Medicago marina - Coastal medick - Sahil yoncası 03.jpg|הצמח באדנה שבטורקיה
Medicago marina (8759020780).jpg|הצמח בספרד
Medicago marina kz7.jpg|הצמח בקפריסין


## לקריאה נוספת
* אבי שמידע, **צמחי ישראל: המדריך השלם לצמחים ופרחים בארץ ישראל**. תל אביב: מפה, 2005

## קישורים חיצוניים

* אספסת הים, באתר טיולי

קטגוריה:טקסונים שתוארו בידי קארולוס לינאוס
קטגוריה:ארץ ישראל: פרפרניים
קטגוריה:פרפרניים
קטגוריה:צמחים שתוארו ב-1753
קטגוריה:קטניות
מלך החטיפות של ה-NBA

**מלך החטיפות של [[ליגת ה-NBA]]** הוא כינוי, ותואר בלתי-רשמי, הניתן לשחקן אשר סיים את העונה הסדירה עם ממוצע החטיפות למשחק הגבוה ביותר בליגה.

הזוכים בתואר הוכרו רק החל מעונת , בה החלו לתעד נתון סטטיסטי זו. על מנת לזכות בתואר, על שחקן להופיע לפחות ב-58 משחקים מתוך 82 משחקי העונה הסדירה.

כריס פול, אשר זכה בתואר מלך החטיפות שש פעמים, מחזיק בשיא הזכיות. מלבד פול, השחקנים היחידים אשר זכו בתואר יותר מפעמיים הם אלווין רוברטסון, מייקל ריי ריצ'רדסון, מייקל ג'ורדן ואלן אייברסון, אשר כל אחד מהם זכה שלוש פעמים. בעונת  קבע רוברטסון את שיא החטיפות הממוצע בעונה (3.67), ואת שיא הליגה בסך חטיפות בעונה (301).

ארבעה שחקנים שונים זכו בתואר מלך החטיפות באותה עונה בה זכו באליפות ה-NBA: ריק בארי (), מג'יק ג'ונסון (), מייקל ג'ורדן () ודריימונד גרין ().

## מלך החטיפות ב-NBA לאורך השנים
[שמאל|ממוזער|200px|[כריס פול, זכה בתואר 6 פעמים]]
[שמאל|ממוזער|200px|[מייקל ריי ריצ'רדסון, זכה בתואר 3 פעמים]]
[שמאל|ממוזער|200px|[אלן אייברסון, זכה בתואר 3 פעמים]]

## הערות שוליים

קטגוריה:NBA
קטגוריה:רשימות בנושא ספורט
רבקה רבינוביץ

** רבקה רבינוביץ** היא חברת סגל אקדמי בדרגת פרופסור מן המניין, חוקרת בתחומי הפלאונטולוגיה, ארכאוזואולוגיה, טפונומיה ותהליכי שימור עצם. רבינוביץ חוקרת במכון למדעי כדור הארץ ובמכון לארכאולוגיה של האוניברסיטה העברית בירושלים ומשמשת כאוצרת האקדמית של אוספי ארכאוזואולוגיה, אוסטאולוגיה ופלאונטולוגיה באוספי הטבע הלאומיים שבאוניברסיטה.

## ביוגרפיה
רבינוביץ עלתה בגיל צעיר עם הוריה מרומניה וגדלה בבת ים. היא מתגוררת במבשרת ציון ונשואה לפרופ' יובל גורן מאוניברסיטת בן-גוריון בנגב ולהם בת ובן.

## תחומי מחקר
רבינוביץ חוקרת עצמות בעלי חיים כסמן להתנהגות אנושית בעבר, השלכות פלאונטולוגיות וטקסונומיות של מכלולי בעלי חיים מאתרים פרהיסטוריים באזור הלבנט הדרומי, דפוסי ניצול של בעלי חיים במהלך התקופה הפלאוליתית בדרום הלבנט, טפונומיה של חולייתנים, הגדרות זוויג, גיל וטקסונומיה של ממצאי פאונה ארכאולוגיים כסמן לניצול אנושי, עונתיות ושינויי אקלים, מחקרים ניסיוניים בפעילות טורפים ומכרסמים, ניסויי ביתור וניצול ותזונה באגן הים התיכון. בתחום הגאולוגיה והפלאונטולוגיה היא עוסקת בנושאים הבאים - שחזור פלאו-גאוגרפי של שולי ים טטיס בתצורת מנוחה מגיל סנטון (קרטיקון עליון) בנגב הדרומי מתוך גישה רב תחומית, התנאים הפיזיים, האקלימיים והסביבתיים של מעבר חולייתנים גדולים דרך מסדרון הלבנט במהלך תקופת המיוקן ואתר הפילים בגשר (ערק אל אחמר, עמק הירדן התיכון) ואפשרות היותו אתר הפעילות הקדום ביותר של הומינידים מחוץ לאפריקה.

## קישורים חיצוניים
* פרופ' רבקה רבינוביץ באתר החוג לארכאולוגיה וללימודי המזרח הקרוב הקדום באוניברסיטה העברית בירושלים.
* פרופ' רבקה רבינוביץ באתר המכון למדעי כדור הארץ באוניברסיטה העברית בירושלים.

קטגוריה:מבשרת ציון: אישים
קטגוריה:ארכאוזואולוגים
קטגוריה:ארכאולוגים ישראלים
קטגוריה:סגל האוניברסיטה העברית בירושלים: ארכאולוגיה והמזרח הקרוב הקדום
קטגוריה:סגל האוניברסיטה העברית בירושלים: מדעי כדור הארץ
קטגוריה:ישראליות ילידות רומניה
קטגוריה:ישראלים ילידי רומניה
רדיו מוסקבה

**רדיו מוסקבה** (ברוסית: **Радио Москвы**; עד 26 בפברואר 2014 - **מדברת מוסקבה**) היא תחנת רדיו רוסית המשדרת במוסקבה. מהווה חלק מחברת התקשורת "מוסקבה מדיה". בשידור של תחנת הרדיו ניתן לשמוע חדשות פדרליות וחדשות מוסקבה, מוזיקת פופ, תוכניות בנושאים שונים.

תחנת הרדיו החלה לשדר ב-1 בספטמבר 1997. במשך 10 שנים עמדה בראש תחנת הרדיו העורכת הראשית, מרינה יבגנייבנה סקאלקינה. מאפריל 2006, שודרה עד השעה 06:50 ב-1 בפברואר 2013, בתדר 92 מגהרץ במוסקבה. החל מ-1 בפברואר 2013, התדר הועבר לתדר מוסקבה FM ומשדרת מדי יום בשעות 06:00 עד 00:00, אך כבר ללא הפסקה בימי חול החל מהשעה 14:00 עד 15:00, כפי שהיה לפני 2006. מאז 26 בפברואר 2014, שמה של תחנת הרדיו "רדיו מוסקבה".

## עובדות
* שדרני הרדיו איגור ריאבוב וסרגיי וורובייב העבירו 53 שעות ברציפות בין השעות 08:00 ב-2 באפריל לשעה 13:00 ב- באפריל 2012, בלי מנוחה או שינה, על מנת לקבוע שיא עולמי חדש. השיא הוזן בספר השיאים של גינס כ"תוכנית האירוח הארוכה ביותר ברדיו".
* מאז ה-10 בפברואר 2014, בתדר 94.8 FM החלה לשדר תחנת הרדיו "מוסקבה מדברת", אך לא קשורה לתחנת הרדיו הזו. העורך הראשי היה העיתונאי סרגיי דורנקו. כך, בין ה-10 בפברואר ועד 26 בפברואר 2014, היו שתי מדיות שונות עם אותו שם.

## קישורים חיצוניים
* 

* האתר הרשמי של תחנת הרדיו
* דף האינטרנט של הפרויקט באתר הרשמי של חברת התקשורת מוסקבה מדיה
* שידור אונליין

## הערות שוליים

קטגוריה:רוסיה: תחנות רדיו
קטגוריה:מוסקבה מדיה